1991 ബ്രാഞ്ചിന് വനിതാ സെക്രട്ടറിമാര് തിരുവനന്തപുരം സിപിഐ എമ്മിന്റെ അടിസ്ഥാന ഘടകമായ ബ്രാഞ്ചിന്റെ സാരഥ്യത്തിലേക്ക് വനിതകളുടെ മുന്നേറ്റം. ഇരുപത്തിമൂന്നാം പാര്ടി കോണ്ഗ്രസിന്റെ ഭാഗമായുള്ള ബ്രാഞ്ച് സമ്മേളനങ്ങള് പൂര്ത്തിയായപ്പോള് 1991 വനിതകളാണ് ബ്രാഞ്ചുകളുടെ സെക്രട്ടറിമാരായത്. സംസ്ഥാന ചരിത്രത്തില് ഇത്രയും വനിതകള് ഇതാദ്യമാണ്. കോഴിക്കോട്ടാണ് കൂടുതല് 356. മറ്റു ജില്ലകളില് കാസര്കോട് 123, കണ്ണൂര് 165, വയനാട് 45, മലപ്പുറം 72, പാലക്കാട് 141, തൃശൂര് 138, എറണാകുളം109, ഇടുക്കി101, കോട്ടയം 62, ആലപ്പുഴ 211, പത്തനംതിട്ട 122, കൊല്ലം 197, തിരുവനന്തപുരം 149 പേരുമുണ്ട്. സിപിഐ എമ്മിന് സംസ്ഥാനത്ത് 35,179 ബ്രാഞ്ചാണുള്ളത്. ബ്രാഞ്ചു സമ്മേളനങ്ങള് പൂര്ത്തിയാക്കി ലോക്കല്, ഏരിയ സമ്മേളനങ്ങള് പുരോഗമിക്കുകയാണ്. സംസ്ഥാന സമ്മേളനം 2022 മാര്ച്ച് ഒന്നുമുതല് നാലുവരെ എറണാകുളത്ത് നടക്കും. പാര്ടി കോണ്ഗ്രസിന് കണ്ണൂരാണ് വേദിയാവുക.